162. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 15522/7236 της 7 Ιουν.-1 Ιουλ. 1999 (ΦΕΚ Β΄ 1347) Σύσταση εθνικού προγράμματος για την οδική ασφάλεια. Έχοντας υπόψη:  1. Τις διατάξεις του Ν.Δ. 638/70 "Περί ιατρικής εξετάσεως των οδηγών αυτοκινήτων κλπ", άρθρο 2, όπως τροποποιήθηκε με τους Ν. 771/78, 823/78, 1959/91, 2366/95, 2465/97 και 2671/98.  2. Τις διατάξεις του Π. Δ. 149/92 "Οργανισμός του Υπουργείου Μεταφορών και Επικοινωνιών". 3. Την απόφαση του Υπουργού Μεταφορών και Επικοινωνιών αριθμ. 35337/17296/31-12-98 "Έγκριση προϋπολογισμού Εσόδων-Εξόδων του ειδικού λογαριασμού αριθμ. 541077 - 03, για το οικονομικό έτος 1999". 4. Το πόρισμα της Διακομματικής Κοινοβουλευτικής Επιτροπής για τα τροχαία ατυχήματα και την οδική ασφάλεια στην Ελλάδα. 5. Το γεγονός ότι στις αρμοδιότητες του Υπουργείου Μεταφορών και Επικοινωνιών, όσον αφορά την οδική ασφάλεια, εμπίπτουν δύο βασικοί παράγοντες, ο χρήστης και το όχημα. 6. Το γεγονός ότι η χάραξη και εφαρμογή μιας αποτελεσματικής πολιτικής οδικής ασφάλειας χρειάζεται την επιστημονική τεκμηρίωση και την κοινωνική συναντίληψη. 7. Το γεγονός ότι η αντιμετώπιση του σοβαρού και πoλύπλοκου προβλήματος της οδικής ασφάλειας και της μείωσης των τροχαίων ατυχημάτων απαιτεί συντονισμό και συνέργεια δράσεων και μέτρων συστηματικά σχεδιασμένων σε ένα πρόγραμμα εθνικής, περιφερειακής και τοπικής εμβέλειας, αποφασίζουμε: (Μετά τη σελ. 262,96526) Σελ. 262,96527 Τεύχος -Σελ.  Κώδικας Οδικής Κυκλοφορίας 21.Ε.ι.161-162 Άρθρο 1 Σύσταση και σκοπός του προγράμματος 1. Συστήνεται εθνικό πρόγραμμα για την οδική ασφάλεια, στα πλαίσια της αποστολής και των αρμοδιοτήτων του Υπουργείου Μεταφορών και Επικοινωνιών, του οποίου ο τρόπος λειτουργίας και οι διαδικασίες συντονισμού, διοίκησης, διαχείρισης, παρακολούθησης, ελέγχου και αξιολόγησης καθορίζονται σύμφωνα με τις διατάξεις της παρούσας. 2. Η διακριτική ονομασία του συνιστώμενου με την παρούσα απόφαση εθνικού προγράμματος είναι ΟΔΙΚΗ ΑΣΦΑΛΕΙΑ. 3. Σκοπός του προγράμματος είναι η συστηματική προώθηση πολιτικής οδικής ασφάλειας, ιδιαίτερα στους παράγοντες που αφορούν τον χρήστη και το όχημα, η συνεχής λήψη μέτρων για τη μείωση των τροχαίων ατυχημάτων, η όσον το δυνατόν εντονότερη και αποτελεσματικότερη δραστηριοποίηση και συνεργασία των δημοσίων υπηρεσιών, των φορέων δημόσιου και ιδιωτικού δικαίου, ως και των πολιτών για την αντιμετώπιση του προβλήματος αυτού σε εθνικό, περιφερειακό και τοπικό επίπεδο. Άρθρο 2 Περιεχόμενο και διάρθρωση του προγράμματος 1. Στο περιεχόμενο του προγράμματος ΟΔΙΚΗ ΑΣΦΑΛΕΙΑ περιλαμβάνονται ιδίως οι παρακάτω δραστηριότητες, οι οποίες διαρθρώνονται στους ακόλουθους άξονες δράσης. Α. Χάραξη και προώθηση πολιτικής οδικής ασφάλειας Α.1. Κατάστρωση στρατηγικού σχεδίου για την αντιμετώπιση του ζητήματος της οδικής ασφάλειας στη χώρα με αξιοποίηση της διεθνούς εμπειρίας. Α.2. Κατάρτιση επιχειρησιακού σχεδίου και οργάνωση Ινστιτούτου Οδικής Ασφάλειας για την έρευνα, την μελέτη και την παρακολούθηση των θεμάτων οδικής ασφάλειας, ως και την επιστημονική υποστήριξη των εμπλεκομένων με την οδική ασφάλεια υπηρεσιών και φορέων. Α.3. Συγκρότηση κατάλληλων μηχανισμών προώθησης και υλοποίησης της πολιτικής οδικής ασφάλειας σε εθνικό, περιφερειακό και νομαρχιακό επίπεδο. Β. Αξιοποίηση της εθνικής και διεθνούς τεχνογνωσίας και εμπειρίας  Β.1. Προώθηση ερευνών και μελετών για τον προσδιορισμό των βασικών παραγόντων που εμπλέκονται στην οδική ασφάλεια ως και των μεθόδων αντιμετώπισης των προβλημάτων που προκαλούν. Σελ. 262,96528 Τεύχος -Σελ.  Β.2. Προώθηση ερευνών και μελετών για την αναγνώριση, καταγραφή και αξιολόγηση διεθνών αποτελεσματικών πρακτικών αντιμετώπισης του ζητήματος της οδικής ασφάλειας με πεδίο εφαρμογής στον εθνικό, περιφερειακό και τοπικό χώρο. Β.3. Εφαρμογή πιλοτικών προγραμμάτων για την καταγραφή, επεξεργασία και αξιοποίηση των στοιχείων της οδικής ασφάλειας, δημιουργία βάσεων δεδομένων, δεικτών και περιγραφικών παραστάσεων. Β.4. Αξιολόγηση και εφαρμογή κάθε προγράμματος ή έργου που συμβάλλει στην οδική ασφάλεια και στην μείωση των τροχαίων ατυχημάτων.  Γ. Ανάπτυξη συνεργασίας και εθελοντισμού Γ.1. Ανάπτυξη κάθε μορφής συνεργασίας με δημόσιους ή ιδιωτικούς φορείς που έχουν αποστολή ή έργο συναφές με την οδική ασφάλεια. Γ.2. Υποστήριξη και συντονισμός δικτύων οργανωτικών σχημάτων οδικής ασφάλειας σε εθνικό, περιφερειακό, νομαρχιακό και τοπικό επίπεδο.  Γ.3. Αξιοποίηση του επιστημονικού και ερευνητικού δυναμικού της χώρας και προώθηση της συνεργασίας με Ανώτατα Εκπαιδευτικά Ιδρύματα, Ερευνητικά Κέντρα, μη κερδοσκοπικούς επιστημονικούς και ερευνητικούς οργανισμούς. Γ.4. Ανάπτυξη προγραμμάτων εθελοντισμού μέσα από την υποστήριξη δραστηριοτήτων όπως ο Σχολικός Τροχονόμος. 21.Ε.ι.162 Κώδικας Οδικής Κυκλοφορίας Δ. Προώθηση της κυκλοφοριακής αγωγής Δ.1. Προώθηση της κυκλοφοριακής αγωγής στα Δημοτικά, Γυμνάσια και Λύκεια της χώρας. Δ.2. Έκδοση εγχειριδίων, βιβλίων και κάθε άλλου κατάλληλου εκπαιδευτικού υλικού προς χρήση των μαθητών. Δ.3. Κατασκευή, συντήρηση και λειτουργία πάρκων κυκλοφοριακής αγωγής σε δήμους όλης της χώρας. Ε. Βελτίωση συστήματος εκπαίδευσης - εξέτασης υποψηφίων οδηγών  Ε.1. Έρευνα, μελέτη και τεκμηρίωση επί θεμάτων που αφορούν την εκπαίδευση, την εξέταση και την απόκτηση άδειας οδήγησης οποιασδήποτε κατηγορίας ή υποκατηγορίας υποψηφίων οδηγών. Ε.2. Προώθηση εφαρμογών και σύγχρονων μέσων που βελτιώνουν την εκπαίδευση, την εξέταση και την διαδικασία απόκτησης της αδείας οδήγησης. Ε.3. Κατασκευή, ανάπτυξη, συντήρηση και λειτουργία Πάρκων Εκπαίδευσης και Εξέτασης υποψηφίων οδηγών. Ε.4. Έκδοση εγχειριδίων και λοιπού κατάλληλου εκπαιδευτικού υλικού, για τους εκπαιδευτές και τους υποψηφίους οδηγούς. ΣΤ. Βελτίωση ασφαλείας του οχήματος ΣΤ.1. Μελέτη των τεχνικών χαρακτηριστικών και του βαθμού τεχνικής αρτιότητας και αξιοπιστίας του στόλου των κυκλοφορούντων οχημάτων, συγκριτική αξιολόγηση αυτών με δείκτες άλλων χωρών της Ε.Ε. και εξαγωγή συμπερασμάτων και διαμόρφωση στρατηγικής βελτίωσης της ασφαλούς κυκλοφορίας των οχημάτων. ΣΤ.2. Αξιολόγηση του εφαρμοζόμενου συστήματος τεχνικού ελέγχου οχημάτων, από πλευράς αξιοπιστίας, συμβολής του στην οδική ασφάλεια και προστασίας του περιβάλλοντος. ΣΤ.3. Μελέτη του συστήματος συντήρησης και επισκευών των οδικών οχημάτων (εξοπλισμός, τεχνικό προσωπικό, επιμόρφωση, εγγυήσεις προσφερομένων υπηρεσιών κ.λ.π). ΣΤ.4. Μελέτη για την κοστολόγηση ανταλλακτικών, εργασιών επισκευής και παρελκομένων των οχημάτων και χάραξη στρατηγικής μείωσης του κόστους επισκευών των συστημάτων των οχημάτων που συμβάλλουν στην οδική ασφάλεια και στην προστασία του περιβάλλοντος και χρήσης μέσων παθητικής προστασίας. Ζ. Ευαισθητοποίηση, ενημέρωση, προβολή Ζ.1. Μέτρα ευαισθητοποίησης και ενημέρωσης του πληθυσμού σε θέματα οδικής ασφάλειας. Ζ.2. Έκδοση και διάδοση εντύπων, οπτικοακουστικών και κάθε άλλου μέσου ή υλικού προβολής και ενημέρωσης σε θέματα που αφορούν την οδική ασφάλεια. Ζ.3. Διοργάνωση εκδηλώσεων, ημερίδων, συνεδρίων, διαγωνισμών σχετικών με την οδική ασφάλεια. Για την ένταξη στο Εθνικό Πρόγραμμα Οδικής Ασφάλειας(Δράση Β.4.) της υλοποίησης του έργου «΄Ενταξη του ποδηλάτου στις Ελληνικές Πόλεις», βλ. την με αριθ.33523/7564/1025 Ιουν.2002 (ΦΕΚ Β΄783), απόφ. Υπ. Μεταφ. και Επικοινωνιών, κατωτ.αριθ.170. Άρθρο 3 Πηγές χρηματοδότησης και διαχείριση δαπανών του προγράμματος 1. Η χρηματοδότηση του Προγράμματος θα γίνεται από τον ειδικό λογαριασμό του Ν.Δ. 638/70 του Υπ.Μ.Ε. Οι πραγματοποιούμενες δαπάνες για το πρόγραμμα αυτό δεν θα υπερβαίνουν ετησίως το 20% των αντίστοιχων εσόδων του ειδικού αυτού λογαριασμού. 2. Πόροι του προγράμματος μπορεί επί πλέον να είναι κάθε είδους εθνικές ή κοινοτικές εισφορές, χορηγίες, ως και η συγχρηματοδότηση με άλλους δημόσιους ή ιδιωτικούς φορείς. 3. Το πρόγραμμα επίσης μπορεί να χρηματοδοτείται και από τον κρατικό προϋπολογισμό. Άρθρο 4 Εθνική Επιτροπή Οδικής Ασφάλειας 1. Στα πλαίσια του προγράμματος Οδική Ασφάλεια συνιστάται Εθνική Επιτροπή Οδικής Ασφάλειας, η οποία έχει τις ακόλουθες δραστηριότητες. *Επεξεργάζεται μέτρα και δράσεις μέσα στους άξονες δραστηριοτήτων του προγράμματος και εισηγείται την εφαρμογή τους στον Υπουργό Μεταφορών και Επικοινωνιών. *Παρακολουθεί την εφαρμογή του προγράμματος και τον έλεγχο υλοποίησης των επιμέρους δράσεων και μέτρων. *Αξιολογεί τα επιμέρους μέτρα και δράσεις, ως και τα αποτελέσματα της πορείας του προγράμματος, συντάσσει εκθέσεις και τις υποβάλλει στον Υπουργό Μεταφορών και Επικοινωνιών. *Προτείνει στον Υπουργό Μεταφορών και Επικοινωνιών την τροποποίηση, βελτίωση και αναθεώρηση του περιεχομένου του προγράμματος, την ανάθεση ερευνών και μελετών για θέματα οδικής ασφάλειας και γενικά κάθε τι που συντελεί στην προώθηση της οδικής ασφάλειας. *Παρέχει τεχνική και επιστημονική υποστήριξη στον Υπουργό Μεταφορών και Επικοινωνιών στη χάραξη και προώθηση της πολιτικής οδικής ασφάλειας. 1. Η Εθνική Επιτροπή Οδικής Ασφάλειας σε κανονική σύνθεση, αποτελείται από: *Τον πρόεδρό της. (Μετά τη σελ. 262,96528) Σελ. 262,965281 Τεύχος -Σελ.  Κώδικας Οδικής Κυκλοφορίας 21.Ε.ι.162 *Δύο στελέχη του Υπουργείου Μεταφορών και Επικοινωνιών *Εκπρόσωπο της Ένωσης Ασφαλιστικών Εταιρειών Ελλάδος. *Εκπρόσωπο της Ένωσης Ελλήνων Συγκοινωνιολόγων. *Εκπρόσωπο της Ελληνικής Λέσχης Περιήγησης και Αυτοκινήτου.  *Εκπρόσωπο της Πανελλήνιας Ομοσπονδίας Μοτοσικλετιστών. *Εκπρόσωπο της Πανελλήνιας Ομοσπονδίας Συλλόγων του Υπ. Μ. & Ε.  *Τέσσαρες ειδικούς εμπειρογνώμονες στα θέματα οδικής ασφάλειας. 1. Σε περιπτώσεις κατά τις οποίες συζητούνται θέματα που άπτονται των αρμοδιοτήτων και άλλων Υπουργείων και φορέων, η Εθνική Επιτροπή Οδικής Ασφάλειας συνεδριάζει με διευρυμένη σύνθεση, στην οποία συμμετέχουν και εκπρόσωποι των συναρμόδιων Υπουργείων και Φορέων. Της Εθνικής Επιτροπής Οδικής Ασφάλειας, με διευρυμένη σύνθεση προεδρεύει ο Γενικός Γραμματέας του Υπουργείου Μεταφορών και Επικοινωνιών. 2. Για την επικουρία της Εθνικής Επιτροπής Οδικής Ασφάλειας ανατίθεται σε εξωτερικό σύμβουλο το έργο της γραμματείας της. 3. Η Εθνική Επιτροπή Οδικής Ασφάλειας συντάσσει κάθε χρόνο, και υποβάλλει στον Υπουργό Μεταφορών και Επικοινωνιών προς έγκριση, πρόγραμμα δράσης με χρονοδιάγραμμα, τεκμηρίωση και κοστολόγηση, ως και απολογισμό δράσης.  Άρθρο 5 Διοίκηση και διαχείριση του προγράμματος 1. Με αποφάσεις του Υπουργού Μεταφορών και Επικοινωνιών ρυθμίζονται όλα τα θέματα που αφορούν την εφαρμογή την υλοποίηση και την λειτουργία του προγράμματος Οδική Ασφάλεια, όπως η έγκριση και εφαρμογή επιμέρους δράσεων και μέτρων, η τροποποίηση, βελτίωση και αναθεώρηση του περιεχομένου του προγράμματος, η ανάθεση επιμέρους ερευνών, μελετών και έργων, ο καθορισμός των ειδικών όρων και προϋποθέσεων ανάθεσης των επιμέρους ερευνών, μελετών και έργων, η συγκρότηση της Εθνικής Επιτροπής Οδικής Ασφάλειας ως και των λοιπών συλλογικών οργάνων του προγράμματος, και η έγκριση των γενομένων δαπανών στο πλαίσιο του προγράμματος. 2. Κατά τα λοιπά η διοίκηση του προγράμματος και η επιμέλεια της υλοποίησης του γίνεται από τον Γενικό Γραμματέα του Υπουργείου Μεταφορών και Επικοινωνιών και τις αρμόδιες υπηρεσίες του Υπουργείου. Σελ. 262,965282 Τεύχος -Σελ.  3. Η διαχείριση των αναγκαίων δαπανών για την υλοποίηση του Προγράμματος "ΟΔΙΚΗ ΑΣΦΑΛΕΙΑ", γίνεται από την αρμόδια διεύθυνση του Υπουργείου Μεταφορών και Επικοινωνιών, σύμφωνα με τις ισχύουσες διατάξεις. Άρθρο 6 Λειτουργία των δραστηριοτήτων του προγράμματος 1. Για το συντονισμό και την αποτελεσματική λειτουργία όλων των επιμέρους δράσεων ή μέτρων, που υπάγονται σε μία ή περισσότερες δραστηριότητες του προγράμματος, μπορεί να συσταθεί Επιτροπή Συντονισμού, στην οποία συμμετέχουν εκπρόσωποι των φορέων ή των κοινωνικών ομάδων, που εμπλέκονται και έχουν ενδιαφέρον για την αποτελεσματική λειτουργία της δραστηριότητας αυτής. 2. Οι Επιτροπές Συντονισμού Δραστηριοτήτων του προγράμματος μπορούν να έχουν εθνική, περιφερειακή, νομαρχιακή ή τοπική εμβέλεια. Σε περίπτωση κατά την οποία έχουν συσταθεί για την αυτή δραστηριότητα περισσότερες Επιτροπές Συντονισμού (περιφερειακές, νομαρχιακές κλπ.), μπορεί οι επιτροπές αυτές να συνδέονται μεταξύ τους σε δίκτυο, με σκοπό την συνεργασία και την ανταλλαγή εμπειριών. 3. Οι Επιτροπές Συντονισμού έχουν αρμοδιότητα: *Να παρακολουθούν και να ελέγχουν την λειτουργία των επιμέρους δράσεων και μέτρων που υπάγονται στην αυτή η περισσότερες δραστηριότητες, υποδεικνύοντας στους φορείς υλοποίησης τις αναγκαίες ενέργειες για την συντονισμένη και αποτελεσματική λειτουργία τους. *Να προτείνουν στον Υπουργό Μεταφορών και Επικοινωνιών βελτιώσεις, διορθώσεις και κάθε τι που θεωρούν αναγκαίο για την πληρέστερη, αποτελεσματικότερη και συντονισμένη λειτουργία των επιμέρους δράσεων και μέτρων. 21.Ε.ι.162 Κώδικας Οδικής Κυκλοφορίας 